83/298/ETY: Neuvoston päätös, tehty 16 päivänä toukokuuta 1983, yhteisölainasta Ranskan tasavallalle



Virallinen lehti nro L 153 , 11/06/1983 s. 0044 - 0045

Suomenk. erityispainos Alue 10 Nide 1 s. 0032

Espanjank. erityispainos: Luku 10 Nide 1 s. 0098

Ruotsink. erityispainos Alue 10 Nide 1 s. 0032

Portugalink. erityispainos: Luku 10 Nide 1 s. 0098



NEUVOSTON PÄÄTÖS, tehty 16 päivänä toukokuuta 1983, yhteisölainasta Ranskan tasavallalle (83/298/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon jäsenvaltioiden maksutaseiden tueksi tarkoitettuja lainoja koskevan järjestelmän muuttamisesta 16 päivänä maaliskuuta 1981 annetun neuvoston asetuksen (ETY) N:o 682/81 () ja erityisesti sen 2 artiklan, ottaa huomioon komission lausunnon, joka on tätä varten kuullut raha-asiain komiteaa, sekä katsoo, että Ranskan viranomaiset ovat päättäneet luoda talouspoliittisen ohjelman, jolla hidastetaan inflaatiovauhtia, saatetaan maksutase kestävään tasapainoon ja edistetään talouskehityksen lähentymistä yhteisön sisällä siten, että perustamissopimuksen velvoitteita noudatetaan; tämä ohjelma on liitetty hakemuksen tueksi, tämä ohjelma sisältää erityisesti seuraavat toimenpiteet: 1. Pienennetään julkista alijäämää rajoittamalla se kolmeen prosenttiin vuosien 1983 ja 1984 kansantuotteesta, saatetaan sosiaaliturva ja työttömyysvakuutus tasapainoon vuosina 1983 ja 1984 ja ylläpidetään sitä sekä pienennetään suurten valtionyhtiöiden alijäämiä. 2. Otetaan liikkeellä olevan rahan kasvutavoitteeksi 9 prosenttia 10 prosentin sijasta vuonna 1983, mikä hillitsee sisäisen velan kasvua merkittävästi. 3. Edistetään säästämisen kasvua. 4. Jatketaan indeksien poistamista koko talouselämässä, sekä tuloista että menoista. matkailuun käytettävän valuutan myyntirajoitukset, joista päätettiin 28 päivänä maaliskuuta 1983, poistetaan viimeistään 31 päivänä joulukuuta 1983 Ranskan viranomaisten esittämän ohjelman mukaisesti, sanotun kuitenkaan rajoittamatta niiden sopusointuisuutta yhteisön määräysten kanssa, tämän ohjelman täytäntöönpanosta seuraa pitkän tähtäimen toimenpiteitä, joiden tarkoituksena on vahvistaa yritysten kilpailukykyä ja luoda edulliset olosuhteet investointien elpymiselle uudelleen aloilla, jotka on avattu kansainväliselle kilpailulle, yhteisön laina helpottaisi Ranskan talouden mukauttamista, ja voimakkaampi toiminta yhteisön sisäiseksi lähentämiseksi lujittaisi Euroopan valuuttajärjestelmän yhtenäisyyttä ja vakautta, ON TEHNYT TÄMÄN PÄÄTÖKSEN: 1 artikla Yhteisö myöntää asetuksen (ETY) N:o 628/81 mukaisesti lainaa Ranskan tasavallalle 4 miljardia ecua tai vastaavan määrän muissa valuutoissa. 2 artikla Laina annetaan yhtenä eränä. Se asetetaan Ranskan tasavallan käytettäväksi heti, kun lainatoimet on suoritettu loppuun. 3 artikla Lainan myöntäminen perustuu päätökseen, joka edunsaajavaltion on tehtävä esittämänsä parannusohjelman perusteella talous- ja rahapoliittisista toimenpiteistä, jotka esitetään tämän neuvoston päätöksen perusteluissa. 4 artikla Tämä päätös on osoitettu Ranskan tasavallalle. Tehty Brysselissä 16 päivänä toukokuuta 1983. Neuvoston puolesta Puheenjohtaja G. STOLTENBERG () EYVL N:o L 73, 19.3.1981, s. 1